**Сіздің төзімділігіңіз әлсіреген кезде**

***«Сиынып сұрасам қолдауыңды Сенің, Кері шегінеді жауларым менің, Құдайдың маған жар екенін білемін.»***

***Забур 55:10***

Карло өзін өте нашар сезінді. Ол соңғы айда 12 жұмыс сұхбатына барды, бірақ олардың ешқайсысы оны екінші сұхбатқа шақырмады. Бәрі: «Біз біраз ойланып, бұл жұмысқа басқа біреуді таңдадық» деді. Басында Карло позитивті болуға тырысты, бірақ қанша тырысса да, «жоқ» деген сөзді 10-шы рет есітегеннен кейін, ол үлкен үмітсіздікті сезініп, түңіліп кетті.

Біз жиі өзімізді қиын өмірлік тәжірибелерге бейімделе алатын, төзімді деп санағымыз келеді. Бірақ төзімді болу біздің мүлдем жеңілмейтінімізді білдірмейді. Бізге қашан қолдау, көмек қажет екенін білуіміз керек. Егер біз «Бәрі жақсы» деп өтірік жүре берсек, ешқашан көмекке жүгінбейміз.

Құдай біздің кейде көмекке мұқтаж екенімізді біледі және сондай кезде бізде бірнеше қауіпсіз жерлеріміз бар. Біріншісі - Құдаймен сөйлесіп, Оған сізге не қажет екенін айту. Забур 55:10-да былай делінген: «Сиынып сұрасам қолдауыңды Сенің, Кері шегінеді жауларым менің, Құдайдың маған жар екенін білемін.» Өз әкесінің құшағына жүгіретін баладай, біз де Құдайға қарай жүгіріп, бәрімен бөлісе аламыз!

Құдай бізді сондай-ақ басқалармен бірге өмір сүретін, бір-бірімізден үйренетін және бір-бірімізге сүйенетін қауымдастықта өмір сүруге жаратты. Сіз достарыңыздан, отбасыңыздан немесе сізде кездесетін мәселелер туралы білетін мамандардан қолдау ала аласыз. Карло түйіндемесін түзетіп, жақсылап жасап берген жұмыс агенттігінен көмек алды. Ол сондай-ақ да Құдаймен сөйлесіп, досымен бірге тамақтанып, әңгіме-дүкен құрды.

Егер сізге қазір көмек керек болса, Құдайға жүгініңіз. Айналаңызға қарап, Оның сізге берген адамдардан, ресурстардан қолдау іздеңіз.